সবুজ ঘাসের মাঠ থেকে সরে যাওয়ার পরে ক্রিকেটাররা রাজনীতিতে অংশ নেন। বহু ক্রিকেটারই রাজনীতির মঞ্চে পা রেখেছেন অবসর গ্রহণের পরে। কেউ সফল হয়েছেন, কেউ হননি।
ভারতের প্রাক্তন অফ স্পিনার হরভজন সিংহও কি রাজনীতির মঞ্চকেই শেষমেশ বেছে নিচ্ছেন? এখন আর তিনি জাতীয় দলে জায়গা পান না। ফেলে এসেছেন সেই সোনার দিন। তাঁর জায়গা নিয়ে নিয়েছেন রবিচন্দ্রন অশ্বিন। উঠে আসছেন তরুণ প্রতিভারা। ফলে জাতীয় দলে ফেরা কঠিন হয়ে দাঁড়াচ্ছে হরভজনের পক্ষে। তাঁর বন্ধু যুবরাজ সিংহেরও একই পরিণতি। যুবি সদ্য বিয়ে করেছেন। হরভজন অবশ্য আগেই বিয়ে সেরে ফেলেছেন।  ঘোর সংসারী ভাজ্জি। এর মধ্যেই খবর ছড়িয়ে পড়েছে, ভাজ্জি যোগ দিচ্ছেন কংগ্রেসে। সামনেই পঞ্জাবে বিধানসভা নির্বাচন। কংগ্রেসের টিকিটেই আসন্ন নির্বাচনে লড়বেন হরভজন। এমনটাই শোনা গিয়েছে।
 আরও পড়ুন
নোট বাতিল। বিয়ের গিফট দিতে পারছেন না? হরভজনের পরামর্শ মানুন। লাভ হবে
মাঠে চলছে খেলা, এমন সময়ে এল প্রকৃতির ডাক
খবরটা ছড়িয়ে পড়তেই বেজায় চটেছেন ভাজ্জি। মাইক্রো ব্লগিং সাইট টুইটারে ক্ষুব্ধ হরভজন বলছেন, ‘এই ধরনের গুজব না ছড়ানোই ভাল। এখনই রাজনীতিতে যোগ দেওয়ার কোনও ইচ্ছাই আমার নেই।’ গুজব ছড়িয়েছিল, কংগ্রেসের টিকিটে জলন্ধর থেকে দাঁড়াবেন হরভজন। ভাজ্জি অবশ্য যাবতীয় জল্পনায় জল ঢেলে দেন। জানিয়ে দেন, এই বেশ ভাল আছেন।